BFC Hot Shots har fredag forlænget aftalen med den 27-årige back, Peter Andreasen. "Arnold" som Peter til daglig bliver kaldt, kom til BFC Hot Shots for snart 4 år siden fra AaB floorball, og har siden været inde i en utrolig udvikling. Han er i dag blandt Danmark bedste defensive backs, og spiller altid med stor sikkerhed i de bagerste rækker. Samtidig har han lavet nogle utrolig vigtige mål i denne sæson. Også udenfor banen er Peter Andreasen en vigtig mand for holdet. Med sit altid gode humør, sætter han et fantastisk aftryk på sine holdkammerater. "Jeg er en glad mand i dag. Denne forlængelse med Peter er vigtig for hele Hot Shots! Han har i år bevist hvor stort et potentiale han besidder, og det håber vi at han kan udvikle yderligere i næste sæson. Samtidig håber jeg at landstræneren snart får øjnene op for ham, for det er mig faktisk en gåde, at han ikke er udtaget." Citat Peter Andreasen har skrevet under på en kontrakt, der udløber i sommeren 2009.

Referat:
Den 27-årige back får kontrakt til 2009